ZAPISNIK

[bookmark: _Hlk79584113]37. sjednice Vijeća Mjesnog odbora „Petar Krešimir IV.“ održane 05. lipnja 2024. u prostorijama Mjesnog odbora „Petar Krešimir IV.“ s početkom u 16,00 sati

Nazočni članovi Vijeća Mjesnog odbora „Petar Krešimir IV.“: Senada Kulašić, Robert Lokar, Hubert Loos i Tomislav Sladojević Šola. 

Vijeće Mjesnog odbora jednoglasno prihvaća zapisnik sa 36. sjednice Vijeća Mjesnog odbora „Petar Krešimir IV.“.

Vijeće, bez rasprave, jednoglasno donosi sljedeći


DNEVNI RED:

1. [bookmark: _Hlk103322994][bookmark: _Hlk103258837]Prijedlog prioriteta Plana komunalnih aktivnosti Gradske četvrti Donji grad za 2025., donošenje
1. Uklanjanje žardinjera uz park na Trgu kralja Petra Krešimira IV. uz MORH
1. Postavljanje stupića na ulaz u dvije pješačke staze uz ružičnjak preko puta MORH-a
1. Otvaranje sanitarnog čvora u dječjem parku na Trgu kralja Petra Krešimira IV.
1. Razno


[bookmark: _Hlk169346773]Ad. 1. Prijedlog prioriteta Plana komunalnih aktivnosti Gradske četvrti Donji grad za 2025., donošenje

Vijeće, bez rasprave, jednoglasno donosi sljedeći

[bookmark: _Hlk169346646]ZAKLJUČAK
o prijedlogu prioriteta Plana komunalnih aktivnosti Gradske četvrti Donji grad za 2025.

1. UREĐENJE PARKA NA TRGU KRALJA PETRA KREŠIMIRA IV.
1.1. Obnova betonskih blokova, kazeta stabala i rubnika na jugoistoku i istoku parka – izvođenje projekta
Podnositelj prijedloga: Mjesni odbor „Petar Krešimir IV.“
Lokacija: Pješačke staze u parku na Trgu kralja Petra Krešimira IV. na SI strani parka prema Branimirovoj Tržnici i na strani parka prema tramvajskoj stanici broja 5 i 7 na sjevernoj strani parka k.č. 7017 Trg
Predlaže se: Prema izrađenom projektu Podružnice Zrinjevac zamjena i obnova popucalih i oštećenih betonskih blokova u parku na Trgu kralja Petra Krešimira IV. na pješačkim stazama i uz prostor klupa na dijelu parka prema Kružićevoj i prema tramvajskoj stanici broja 5 i 7. Blokovi su tijekom vremena znatno popucali od korijenja i djelovanja vremenskih uvjeta, postoji opasnost ozljeda građana pri hodanju po nesigurnom terenu. 
1.1.1. Asfaltiranje nogostupa između prometnice s tramvajskom stanicom broja 5 i 7 i parka na Trgu kralja Petra Krešimira IV
Podnositelj prijedloga: Mjesni odbor „Petar Krešimir IV.“
Lokacija: Nogostup između prometnice prema tramvajskoj stanici broja 5 i 7 i parka na Trgu kralja Petra Krešimira IV. na SI strani parka uz dječje igralište
Predlaže se: Budući da je izrađen nacrt za preuređenje oštećenih betonskih blokova na dijelu parka na Trgu kralja Petra Krešimira IV uz dječje igralište, a koji gleda prema tramvajskom stajalištu brojeva 5. i 7, potrebno je do kraja urediti predmetno područje. Dodatno, na tom nogostupu su više puta vršeni popravci tijekom vremena te je potrebno ujednačiti pješačku podlogu.
1.2. Obnova, uređenje i/ili zamjena dotrajalih i vraćanje prethodno uklonjenih klupa u parku
Podnositelj prijedloga: Mjesni odbor „Petar Krešimir IV.“
Lokacija: Područje parka na Trgu kralja Petra Krešimira IV., k.č. 7017 Trg
Predlaže se: Prefarbavanje, zamjena letvica na klupama ili potpuna zamjena svih dotrajalih klupa ne području cijelog parka u dogovoru sa stručnom službom oko točnog broja klupa i vrste intervencija koje su potrebe. Klupe su u lošem stanju, oštećene su i boja im je dotrajala. Ako je moguće da radionica „Zrinjevca“ izvrši obnovu, a ako ne, Vijeće Mjesnog odbora traži zamjenu klupa. Na nakoliko mjesta su uklonjene klupe tijekom vremena zbog uklanjanja suhih stabala i drugih razloga, pa se moli vraćanje klupa na mjestima gdje nedostaju u dogovoru sa službama. 

0. ZAMJENA STUPIĆA
0. Zamjena stupića u kazeti na Trgu kralja Petra Krešimira IV. ispred brojeva 3-5
Podnositelj prijedloga: Mjesni odbor „Petar Krešimir IV.“, k.č. 7017 Trg
Lokacija: Na Trgu kralja Petra Krešimira IV. ispred kućnih brojeva 3-5
Predlaže se: Zamjena dotrajalih stupića koji okružuju kazetu na Trgu kralja Petra Krešimira IV. ispred kućnih brojeva 3-5. Vijeće Mjesnog odbora je na 8. sjednici Vijeća Mjesnog odbora „Petar Krešimir IV.“ održanoj 20. siječnja 2022. tražilo uklanjanje predmetnih stupića, ali je Zavod za zaštitu spomenika kulture i prirode utvrdilo kako je zbog parkiranja skutera i mopeda bolje ostaviti zaštitu u obliku stupića te da ih je potrebno obnoviti. Budući da stupići nisu obnovljeni, ni uređeni, traži se uklanjanje postojećih i postavljanje novih stupića ili ponavljanje upita da se stupići sasvim uklone.

2. Promjena bočnih parkirnih mjesta u kosa parkirna mjesta na početku Kružićeve ulice
Podnositelj prijedloga: članovi Vijeća Mjesnog odbora „Petar Krešimir IV.“ Hubert Loos i Robert Lokar
[bookmark: _Hlk169015192]Lokacija: Ulaz u Kružićevu ulicu uz Branimirovu tržnicu (Branimirova 67) od skretanja desno do ulaza u tržnicu, k. č. 7017
Predlaže se: Budući da je prethodnih godina promjenom prometne regulacije Kružićeva iz dvosmjerne ulice pretvorena u jednosmjernu primjećeno je da u početnom dijelu ulice do pješačkog prijelaza uz ulaz u Branimirovu tržnicu dvije prometne trake nisu jednako u upotrebi već da vozači do samog pješačkog prijelaza koriste gotovo isključivo desnu traku. Time se ostavlja prostor da se parkirališna mjesta uz lijevu prometnu traku prošire i da se omogući koso parkiranje čime bi se oslobodio prostor za dodatna parkirna mjesta koja nedostaju u kvartu.

3.    Uređenje predvrta i uklanjanje duda ispred Erdodyjeve k. br. 17
Podnositelj prijedloga: Mjesni odbor „Petar Krešimir IV.“
Lokacija: Predvrt ispred Erdodyjeve 17
Predlaže se: Uređenje predvrta, a osobito uklanjanje duda koji svojim plodom oštećuje vozila na adresi Erdodyjeva k. br. 17.

PRENESENE AKCIJE IZ PRETHODNIH GODINA:

0. POSTAVLJANJE ILI ZAMJENA SMJERA RASVJETE 
4.1. Višeslavova
Podnositelj prijedloga: članovi Vijeća Mjesnog odbora „Petar Krešimir IV.“ Robert Lokar i Hubert Loos
Lokacija: Višeslavova ulica od k.br. 1-13 i od k.br. 2-14. K.č. 7127 nerazvrstana cesta.
Predlaže se: Ugradnja nove rasvjete ili prilagodba postojeće rasvjete na način da po noći osvjetljava nogostup. Trenutno je ulica potpuno mračna po noći, prometnica koja prolazi ulicom je osvijetljena, a nogostupi su potpuno nerasvljetljeni, potovo u vrijeme toplih godišnjih doba kad je drveće razlistano i priječi da rasvjeta osvjetljava nogostup.
4.2. Branimirova ulica
Podnositelj prijedloga: članovi Vijeća Mjesnog odbora „Petar Krešimir IV.“ Robert Lokar i Hubert Loos
Lokacija: Branimirova ulica od kompleksa „Nada Dimić“ do k.br. 51. K.č. 7502 nerazvrstana cesta.
Predlaže se: Ugradnja nove rasvjete ili prilagodba postojeće rasvjete uz prometnicu na Branimirovoj na način da po noći osvjetljava nogostup. Trenutno je ulica potpuno mračna po noći, prometnica koja prolazi ulicom je osvijetljena, a nogostupi su potpuno nerasvljetljeni, potovo u vrijeme toplih godišnjih doba kad je drveće razlistano i priječi da rasvjeta osvjetljava nogostup. Potrebno je izvidjeti mogućnost da se na postojećim stupovima rasvjete ugradi dodatni krak rasvjete prema nogostupu ili da se smjer rasvjete okrene od prometnice prema nogostupu.
4.3 Dječji park na Krešimircu
Podnositelj prijedloga: članovi Vijeća Mjesnog odbora „Petar Krešimir IV.“ Robert Lokar i Hubert Loos
Lokacija: Dječji park na sjeveroistočnom dijelu Trga kralja Petra Krešimira IV. koji se nalazi preko puta zgrade MORH-a (Trg kralja Petra Krešimira IV. broj 1). K.č. 7017 Trg
Predlaže se: Ugradnja rasvjete koja bi osvjetljavala dječji park. U zimskim danima rano pada mrak te je moguće da djeca nakon posla s roditeljima još stignu u park. Dodatni problem predstavlja i što se posjetitelji obližnjih kafića i klubova često prije većih događanja okupljaju u parku koristeći mrak i ostavljaju nered iza sebe pa je potrebno osvjetljenje i radi sigurnosti u parku.

0. SANACIJA I OBNOVA ODVODA U ULICAMA
1. Izrada odvoda na uglu Tvrtkove i Trga kralja Petra Krešimira IV.
Podnositelj prijedloga: Mjesni odbor „Petar Krešimir IV.“
Lokacija: Ugao Tvrtkove ulice i Trga kralja Petra Krešimira IV. ispred zgrade na adresi trg Kralja Petra Krešimira IV., kućni broj 12.
Predlaže se: Izrada odgovarajućeg odvoda ili drugo odgovarajuće rješenje za dugogodišnji problem znatnog nakupljanja vode na uglu Tvrtkove i Krešimirovog trga. Postoji manja rupa između parkirnog mjesta i kolnika na strani Krešimirovog trga za otjecanje vode, ali nije dovoljna, pa prilikom svake kiše nastaju velike lokve na tom uglu.
0. Popravak/izrada odvoda Švearova/Erdodyjeva
Podnositelj prijedloga: Senada Kulašić, predsjednica Vijeća Mjesnog odbora „Petar Krešimir IV.“
Lokacija: Ugao ulice Petra i Tome Erdodyja i ulice Kneza Borne ispred zgrade na adresi Erdodyjeva kućni broj 2 i ugao ulice Hrvoja Vukčića i ulice Ivana Šveara ispred zgrade na adresi Švearova kućni broj 9.
Predlaže se: Izrada odvoda ili sanacija nivelacije u kojoj dolazi do nakupljanja kišnice na križanju Erdodyjeva-Bornina i preko puta na istom križanju sanacija odvoda koji se nalazi u Švearovoj i nivelacije na uglu Hrvojeve i Švearove zbog nakupljanja oborinskih voda. Zbog navedenih mjesta nakupljanja oborinskih voda je već godinama otežan prolazak pješaka križanjem tijekom svake kiše. 
0. Popravak nivelacije na uglu Krešimirovog trga i Hrvojeve
Podnositelj prijedloga: Mjesni odbor „Petar Krešimir IV.“
Lokacija: Ugao ulice Hrvoja Vukčića i Trga kralja Petra Krešimira IV. ispred zgrade na adresi Hrvojeva kućni broj 10
Predlaže se: Popravak nivelacije rubnika ispred zgrade u Hrvojevoj 10 na uglu s Krešimirovim trgom zbog znatnog nakupljanja oborinskih voda koje otežava prolazak pješaka.

1. POSTAVLJANJE ZAMJENSKE ČESME U DJEČJEM PARKU NA KREŠIMIROVOM TRGU
Podnositelj prijedloga: na inicijativu predsjednika Vijeća Gradske četvrti Donji grad Roberta Fabera članovi Vijeća Mjesnog odbora „Petar Krešimir IV.“
Lokacija: Dječji park na sjeveroistočnom dijelu Trga kralja Petra Krešimira IV. koji se nalazi preko puta zgrade MORH-a (Trg kralja Petra Krešimira IV broj 1).
Predlaže se zamjena nefunkcionalne česme u dječjem parku na sjeveroistočnom dijelu Trga kralja Petra Krešimira IV. koji se nalazi preko puta zgrade MORH-a (Trg kralja Petra Krešimira IV. broj 1).

7. SADNJA POVIŠENIH GRMAŠICA U KAZETE IZMEĐU PROMETNICE I NOGOSTUPA UZ BRANIMIROVU TRŽNICU
Podnositelj prijedloga: Mjesni odbor „Petar Krešimir IV.“
Lokacija: Kazete s mahonijama između nogostupa i prometnice na Držićevoj uz Branimirovu tržnicu, k.č. 6897/3, nerazvrstana cesta
Predlaže se: Vijeće Mjesnog odbora „Petar Krešimir IV.“ traži sadnju povišenih grmašica u kazete uz Držićevu ulicu na strani Branimirove tržnice i na strani ulice Neznane junakinje između nogostupa.


Ad. 2. Uklanjanje žardinjera uz park na Trgu kralja Petra Krešimira IV. uz MORH

Vijeće, bez rasprave, jednoglasno donosi sljedeći



ZAKLJUČAK
o uklanjanju žardinjera uz park na Trgu kralja Petra Krešimira IV. uz MORH


1. Vijeće Mjesnog odbora „Petar Krešimir IV.“ traži uklanjanje velikih betonskih žardinjera koje nisu dio originalnog izgleda parka koje stoje uz rub parka i nogostupa prema MORH-u te predlaže da se predmetne žardinjere prebace u središte kružnog toka na križanju Višeslavove, Trga kralja Petra Krešimira i Bauerove.

2. Ovaj Zaključak dostavlja se Vijeću Gradske četvrti Donji grad na daljnje postupanje.


Ad. 3. Postavljanje stupića na ulaz u dvije pješačke staze uz ružičnjak preko puta MORH-a

Vijeće, nakon rasprave, jednoglasno donosi sljedeći

ZAKLJUČAK
o postavljanju stupića na ulaz u dvije pješačke staze uz ružičnjak preko puta MORH-a


1. Vijeće Mjesnog odbora „Petar Krešimir IV.“ smatra kako je, nakon uklanjanja betonskih žardinjera koje stoje uz rub parka na Trgu kralja Petra Krešimira IV. i nogostupa prema MORH-u, potrebno osigurati šljunčane pješačke staze uz ružičnjak na predmetnom području od prolaska motornih vozila, uz ostavljanje dovoljnog prostora za prolazak kolica te obzirom na navedeno predlaže postavljanje po jednog stupića na ulazu u šljunčane pješačke staze uz ružičnjak u parku na Tgu kralja Petra Krešimira IV preko puta MORH-a.

2. Ovaj Zaključak dostavlja se Vijeću Gradske četvrti Donji grad na daljnje postupanje.


Ad. 4. Otvaranje sanitarnog čvora u dječjem parku na Trgu kralja Petra Krešimira IV.

Vijeće, bez rasprave, jednoglasno donosi sljedeći

ZAKLJUČAK
o otvaranju sanitarnog čvora u dječjem parku na Trgu kralja Petra Krešimira IV.


1. Vijeće Mjesnog odbora „Petar Krešimir IV.“ traži da se ranije u godini otvori sanitarni čvor u parku na Trgu kralja Petra Krešimira IV., po mogućnosti već u travnju, te da radno vrijeme sanitarnog čvora bude do 20,00 sati obzirom da je sve ranije u godini toplo vrijeme kako bi ga mogla koristiti djeca koja se igraju u parku na Trgu kralja Petra Krešimira IV.

2. Ovaj Zaključak dostavlja se Vijeću Gradske četvrti Donji grad na daljnje postupanje.


Ad. 5. Razno

Senada kulaš obavještava prisutne da je početkom svibnja održana akcija čišćenja parka od čikova u suradnji sa „Čistećim medvjedićima“. Vidljivo je da je manje opušaka nego što je bilo pri prvoj takvoj održanoj akciji, ali i dalje je potrebno educirati građane da manje bacaju opuške.
25. svibnja je održan Plant market na Branimircu, ovaj put je bio nešto manje posjećen nego prošli put, ali je i dalje značajni korak u podizanju svijesti kod građana da je Branimirac javni prostor i vraćanju života na tržnicu.


Sjednica je završila u 16,32 sati

Zapisničarka: Senada Kulašić



KLASA: 024-08/24-003/1171
URBROJ: 251-13-11-1/008-24-2

Zagreb, 05. lipnja 2024.

Predsjednica Vijeća Mjesnog odbora
„Petar Krešimir IV.“

[bookmark: _GoBack]Senada Kulašić, v.r.


























	Izvješće o glasanju na 37. sjednici, 05.06.2024.

